gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4268, del 11-06-2002 (2002/5692)

Actuacions número 86/2002. Cèdula de notificació.
-------------------------------------------------

### Dades del document

Número de DOGV
:   4268

Data del DOGV
:   11-06-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/5692


Organisme emissor
:   Jutjat de Primera Instància Número 12 de València

Tipus de document
:   Anunci

Actuacions número 86/2002. Cèdula de notificació. [2002/A5692]
  
Miguel Ángel Casañ Llopis, magistrat jutge del Jutjat de Primera Instància número 12 de València, mitjançant el present edicte, fa saber:
  
Que en este Jutjat se seguixen les actuacions de juí verbal de desnonament 86/2002, promogudes per Las Alcublas, SL, contra el senyor Juan Vicent Ferré de Merlo, sobre la resolució del contracte d'arrendament per falta de pagament de les rendes. En les esmentades actuacions s'ha dictat la sentència que té l'encapçalament i part dispositiva com es diu tot seguit:
  
«Sentència
  
En nom del rei,
  
València, 16 d'abril de 2002
  
Miguel Ángel Casañ Llopis, magistrat jutge del Jutjat de Primera Instància número 12 de València, ha vist les presents actuacions de desnonament, que se seguixen en este Jutjat amb el número 86/2002, promogudes per la procuradora Mercedes Barrachina Bello, en nom i representació de l'entitat Alcublas, SL, assistida de la lletrada Julia Sala Costa contra el senyor Juan Vicente Ferré de Merló, sobre la resolució del contracte d'arrendament per falta de pagament de les vendes corresponents a l'immoble situat a València, carrer Portaceli, 3, porta 6.
  
Decisió:
  
Declare resolt el contracte d'arrendament a què constreny la demanda i, en conseqüència, és procedent el desnonament sol·licitat per la senyora Mercedes Barrachina Bello, procuradora judicial, i l'entitat Las Alcublas, SL, i condemne, dins del termini legal, el demandat Juan Vicente Ferré de Merlo a desallotjar i deixar a la lliure disposició de la part actora l'immoble objecte de la present litigació, amb l'advertència de llançament si no ho verifica, i imposant-li el pagament de les costes causades.
  
Esta és la meua sentència, de la qual es durà un certificat a les actuacions, i contra la qual es pot interposar un recurs d'apel·lació en el termini de cinc dies davant d'este Jutjat, perquè siga resolta per l'Audiència Provincial de València, que pronuncie, mane i firme.»
  
Cosa que es fa pública perquè valga de notificació en la forma legal al demandat rebel, en parador ignorat, senyor Juan Vicente Ferré de Merlo.
Diari Oficial de la Generalitat Valenciana


Sumari del DOGV 4378, del 14-11-2002 (2002/12343)

Resolució de 3 d'octubre de 2002, del rector de la Universitat Politècnica de València, per la qual s'anuncia la publicació, segons el que establix l'article 94 de la Llei de Contractes de les Administracions Públiques, de la relació dels contractes de subministraments, consultories i assistències, servicis i treballs específics i concrets no habituals, obres i servicis públics, de l'1 al 31 d'octubre de 2002.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4378

Data del DOGV
:   14-11-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/12678


Data del document
:   03-10-2002

Organisme emissor
:   Universitat Politècnica de València

Tipus de document
:   Resolució

Descriptors 

:   * contracte d'obres
    * contracte de subministraments
    * contracte de serveis

##### Aquest document està disponible únicament en format PDF.
Diari Oficial de la Generalitat Valenciana


Sumari del DOGV 4177, del 28-01-2002 (2002/409)

Expedient número SU/23/01. Adjudicació del contracte del subministrament d'una estació de treball per a l'anàlisi i tractament de dades geologicomineres, format per programari per al tractament de dades i equips d'anàlisi de mostres minerals adaptats per al Departament de Ciències Experimentals, àrea de Cristal·lografia i Mineralogia de la Universitat Jaume I de Castelló.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4177

Data del DOGV
:   28-01-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/409


Data del document
:   07-01-2002

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Expedient número SU/23/01. Adjudicació del contracte del subministrament d'una estació de treball per a l'anàlisi i tractament de dades geologicomineres, format per programari per al tractament de dades i equips d'anàlisi de mostres minerals adaptats per al Departament de Ciències Experimentals, àrea de Cristal·lografia i Mineralogia de la Universitat Jaume I de Castelló. [2002/X409]
  
El Rectorat de la Universitat Jaume I de Castelló, en compliment del que estableix l'article 93 de la Llei de Contractes de les Administracions Públiques, i als efectes que s'hi determinen, fa pública l'adjudicació del contracte que s'indica tot seguit:
  
1. Entitat adjudicadora
  
a) Organisme: Universitat Jaume I de Castelló.
  
b) Dependència que tramita l'expedient: Servei de Contractació i Assumptes Generals.
  
c) Número d'expedient: SU/23/01
  
2. Objecte del contracte
  
a) Tipus de contracte: subministrament.
  
b) Descripció de l'objecte: estació de treball per a l'anàlisi i tractament de dades geologicomineres format per programari per al tractament de dades i equips d'anàlisi de mostres minerals adaptats per al Departament de Ciències Experimentals, àrea de Cristal·lografia i Mineralogia.
  
c) Divisió per lots i nombre: lot únic.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 26 d'octubre de 2001.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: noranta mil cent cinquanta-un euros amb vuitanta-dos cèntims (90.151,82 euros, 39.534.642 PTA).
  
5. Adjudicació
  
a) Data: 12 desembre de 2001
  
b) Contractista: Daniel Bertomeu Romero.
  
c) Nacionalitat: espanyola.
  
d) Import d'adjudicació: noranta mil un euros amb trenta-vuit cèntims (90.001,38 euros, 77.102.443 PTA)
Diari Oficial de la Generalitat Valenciana


Sumari del DOGV 4346, del 30-09-2002 (2002/10557)

Ressenya de l'acord de 25 d'abril de 2002, de la Comissió Territorial d'Urbanisme, pel qual es declara definitivament aprovada l'homologació i pla parcial sector SUP-5 de Sant Joan d'Alacant.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4346

Data del DOGV
:   30-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10718


Data del document
:   25-04-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Sant Joan d'Alacant
    * pla d'urbanisme

Ressenya de l'acord de 25 d'abril de 2002, de la Comissió Territorial d'Urbanisme, pel qual es declara definitivament aprovada l'homologació i pla parcial sector SUP-5 de Sant Joan d'Alacant. [2002/10185]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de la Comissió Territorial d'Urbanisme d'Alacant publicada juntament amb les Normes Urbanístiques aprovada en el Butlletí Oficial de la Província d'Alacant número 125, del dia 3 de juny de 2002.
  
Exp. Sant Joan d'Alacant. Homologació i pla parcial sector SUP-5
Diari Oficial de la Generalitat Valenciana


Sumari del DOGV 4166, del 11-01-2002 (2002/144)

Informació pública del programa d'actuació aïllada d'una parcel·la del carrer de Cagarnera de l'Ajuntament de Barx.
-------------------------------------------------------------------------------------------------------------------

### Dades del document

Número de DOGV
:   4166

Data del DOGV
:   11-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/144


Organisme emissor
:   Ajuntament de Barx

Tipus de document
:   Anunci

Informació pública del programa d'actuació aïllada d'una parcel·la del carrer de Cagarnera de l'Ajuntament de Barx. [2002/M144]
  
La Comissió de Govern de l'Ajuntament de Barx, en sessió del 27 de novembre de 2001, ha acordat sotmetre a informació pública el programa d'actuació aïllada, comprensiu de projecte d'urbanització, subscrit per l'arquitecte Francisco Monzó Gregori, presentat en aquest ajuntament el 15 de novembre de 2001 per Francisco Mestre Miñana, parcel·la situada al carrer de Cagarnera.
  
El termini d'exposició serà de 20 dies, comptats des de l'última publicació de l'edicte en el Diari Oficial de la Generalitat Valenciana, durant els quals els interessats podran formular al·legacions, proposicions juridicoeconòmiques en competència i alternatives tècniques. Durant els cinc dies següents al venciment del termini d'informació pública, qualsevol persona podrà presentar a les oficines municipals proposicions juridicoeconòmiques en plica tancada; l'acte d'obertura de pliques tindrà lloc el dia hàbil següent al d'acabament d'aquest termini, tret que siga dissabte, cas en què es traslladarà al següent dia hàbil, a les 11.00 hores, tot això d'acord amb l'article 46 de la Llei 6/1994, de 15 de novembre, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4346, del 30-09-2002 (2002/10498)

Concurs número 26/2002. Servici de transport especial d'obres d'art de l'exposició Art i naturalesa. La Col·lecció Gori.
------------------------------------------------------------------------------------------------------------------------

### Dades del document

Número de DOGV
:   4346

Data del DOGV
:   30-09-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/10095


Data del document
:   23-09-2002

Organisme emissor
:   Institut Valencià d'Art Modern, IVAM

Tipus de document
:   Concurs

Descriptors 

:   * empresa de transport
    * contracte de serveis
    * obra d'art

Concurs número 26/2002. Servici de transport especial d'obres d'art de l'exposició Art i naturalesa. La Col·lecció Gori. [2002/10233]
  
1. Entitat adjudicadora
  
a) Organisme: Institut Valencià d'Art Modern, IVAM.
  
b) Dependència que tramita l'expedient: Unitat de Gestió Administrativa de l'IVAM.
  
c) Número d'expedient: 26/2002.
  
2. Objecte del contracte
  
a) Descripció de l'objecte: servici de transport especial d'obres d'art de l'exposició Art i naturalesa. La Col·lecció Gori.
  
b) Termini d'execució: l'establit en l'apartat 4 del quadre de característiques i plec de prescripcions tècniques.
  
3. Tramitació, procediment i forma d'adjudicació
  
a) Tramitació: ordinària i anticipada.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 90.000 euros.
  
5. Garantia provisional
  
L'establida en l'apartat 7 del quadre de característiques.
  
6. Obtenció de documentació i informació
  
a) Entitat: Institut Valencià d'Art Modern, IVAM.
  
b) Domicili: carrer de Guillem de Castro, 118.
  
c) Codi postal i localitat: 46097 València.
  
d) Telèfon: 45 261 50 10.
  
e) Telefax: 96 392 10 94.
  
7. Requisits específics del contractista
  
Classificació econòmica i solvència econòmica, financera i professional acreditada a través dels documents indicats en el punt 6 del quadre de característiques.
  
8. Presentació d'ofertes
  
a) Data límit de presentacions: a les 14.00 hores del quinzé dia natural següent al de la publicació del present anunci. Si coincidira en dissabte o festiu, l'últim dia seria el següent hàbil.
  
b) Documentació a presentar: l'especificada en el plec de clàusules administratives particulars i tècniques.
  
c) Lloc de presentació: Institut Valencià d'Art Modern. Carrer de Guillén de Castro, 118, València. Horari: de 09.00 a 14.00 hores.
  
d) Termini durant el qual el licitador estarà obligat a mantindre la seua oferta: tres mesos des de l'obertura de proposicions.
  
9. Obertura d'ofertes
  
a) Entitat: Institut Valencià d'Art Modern, IVAM.
  
b) Domicili: carrer de Guillem de Castro, 118.
  
c) Localitat: València.
  
d) Data: a les 13.00 hores del desé dia natural, comptat a partir del següent al de la finalització de la presentació d'ofertes. Si és dissabte, se realitzarà el dilluns següent.
  
10. Despeses d'anuncis
  
Seran per compte de l'adjudicatari.
Diari Oficial de la Generalitat Valenciana


Sumari del DOGV 4392, del 04-12-2002 (2002/13981)

Informació pública del nomenament d'Alberto Arenas Martínez com a agent de la policia local, funcionari de carrera d'este ajuntament.
-------------------------------------------------------------------------------------------------------------------------------------

### Dades del document

Número de DOGV
:   4392

Data del DOGV
:   04-12-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/13638


Organisme emissor
:   Ajuntament d'Agost

Tipus de document
:   Anunci

Informació pública del nomenament d'Alberto Arenas Martínez com a agent de la policia local, funcionari de carrera d'este ajuntament. [2002/Q13082]
  
En compliment del que disposa l'article 25 del Reial Decret 364/1995, de 10 de març, en relació amb els articles 6 i 7 del Reial Decret 896/1991, de 7 de juny, i l'article 11 del Decret 33/1999, de 9 de març, del Govern Valencià, es fa públic que, per Decret de l'Alcaldia número 319, de data 23 de setembre de 2002, Alberto Arenas Martínez, amb el document nacional d'identitat número 45818010H, ha sigut nomenat funcionari de carrera d'este ajuntament, com a agent de la policia local, després de superar les proves reglamentàries.
  
Cosa que es fa pública als efectes oportuns.
Diari Oficial de la Generalitat Valenciana


Sumari del DOGV 4261, del 31-05-2002 (2002/5781)

RESOLUCIÓ de 21 de maig de 2002, del conseller d'Economia, Hisenda i Ocupació, per la qual es proveïx la vacant anunciada per la Convocatòria 58/2001, de 10 de desembre de 2001 (DOGV núm. 4.153, de 21 de desembre de 2001).
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4261

Data del DOGV
:   31-05-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/5781


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 21 de maig de 2002, del conseller d'Economia, Hisenda i Ocupació, per la qual es proveïx la vacant anunciada per la Convocatòria 58/2001, de 10 de desembre de 2001 (DOGV núm. 4.153, de 21 de desembre de 2001). [2002/Q5781]
  
Vista la proposta formulada per la comissió avaluadora corresponent a la Convocatòria 58/2001, de 21 de desembre de 2001 (DOGV núm. 4.153, de 10 de desembre de 2001), per a la provisió, pel procediment de lliure designació, del lloc de treball número 19527, interventor delegat adjunt en la Conselleria d'Economia, Hisenda i Ocupació.
  
D'acord amb el que disposa l'article 20 del Decret Legislatiu de 24 d'octubre de 1995, pel qual s'aprova el Text Refós de la Llei de la Funció Pública Valenciana, així com els articles 27 i 28 del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés dins de l'àmbit d'aplicació de la Llei de Funció Pública Valenciana, resolc:
  
Nomenar la senyora Matilde Gómez Vives, funcionària de carrera del grup A, amb el número de registre personal 71513730P1, com a interventora delegada adjunta, lloc de treball 19599, grup A, complement de destinació nivell 26 i complement específic E050.
  
Cessament i presa de possessió.
  
El cessament en l'actual lloc de treball es produirà d'ofici l'últim dia del mes en què es publique la present resolució.
  
La presa de possessió en la nova destinació es produirà el primer dia hàbil següent al dia del cessament.
  
Contra la present resolució, que posa fi a la via administrativa, es podrà interposar recurs contenciós administratiu, davant del jutjat contenciós administratiu corresponent, en el termini de dos mesos comptats des del sendemà de la notificació, d'acord amb el que disposen els articles 8.2, 46 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 21 de maig de 2002.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 4210, del 14-03-2002 (2002/2180)

Informació pública de la modificació d'estatuts de l'organització empresarial denominada Associació Alacantina de Bingos (APEJUMA).
-----------------------------------------------------------------------------------------------------------------------------------

### Dades del document

Número de DOGV
:   4210

Data del DOGV
:   14-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2180


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la modificació d'estatuts de l'organització empresarial denominada Associació Alacantina de Bingos (APEJUMA). [2002/Q2180]
  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que ha sigut dipositada en aquesta oficina pública, adscrita a la Direcció General de Treball i Seguretat Laboral, certificació de modificació d'estatuts de l'organització empresarial denominada Associació Alacantina de Bingos (APEJUMA), modificació que fou aprovada en la reunió de l'Assemblea General extraordinària de data 5 de juliol de 2001, consistent en canvi de denominació que passa a ser Associació Llevantina de Bingos (ALEBIN), canvi d'àmbit territorial i nova redacció dels seus estatuts.
  
Es dipositen els estatuts socials i són els firmants de la certificació de modificació el senyor Alfredo García Murcia i la senyora Dolores Baeza Bonete, com a president i secretària, respectivament.
Diari Oficial de la Generalitat Valenciana


Sumari del DOGV 4194, del 20-02-2002 (2002/1606)

Notificació a Concepción del Valle García. Expedient número 647-344-088-172/01.
-------------------------------------------------------------------------------

### Dades del document

Número de DOGV
:   4194

Data del DOGV
:   20-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1606


Organisme emissor
:   Conselleria de Benestar Social

Tipus de document
:   Anunci

Notificació a Concepción del Valle García. Expedient número 081-795-828-987/01. [2002/M1606]
  
Com que no s'ha pogut practicar la notificació personal a la persona interessada, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 d'aquest text legal.
  
Perquè la persona interessada puga tenir coneixement íntegre de l'acte i en quede constància, podrà comparéixer en el termini de 10 dies, des de la publicació d'aquest anunci en el DOGV, en la seu de la Direcció Territorial de Benestar Social, Secció de Menors, sítia al carrer de Fernando Madroñal, 52, d'Alacant, de 10.00 a 14.00 hores.
  
- Expedient número: 856-045-844-810/01
  
- Persona interessada: Concepción del Valle García
  
- Últim domicili conegut: carrer de Sant Pau, 4-3r esquerra de Sant Vicent del Raspeig (Alacant).
  
Resolució de la Direcció Territorial de Benestar Social d'Alacant, de data 9 de novembre de 2001, en què s'adopten els acords:
  
Resolució d'estada temporal dels menors X.W.U.C. /E.R.C. / J.R.C./ P.R.C.
  
Contra aquesta resolució, les persones interessades podran interposar recurs davant l'ordre jurisdiccional civil, d'acord amb allò establit en la Llei d'Enjudiciament Civil i segons allò disposat en la disposició addicional primera de la Llei Orgànica 1/1996, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4298, del 23-07-2002 (2002/7425)

Informació pública de la qualificació de parcel·la de sòl no urbanitzable de protecció agrícola a sòl no urbanitzable dotacional (equipament esportiu).
-------------------------------------------------------------------------------------------------------------------------------------------------------

### Dades del document

Número de DOGV
:   4298

Data del DOGV
:   23-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7425


Organisme emissor
:   Ajuntament de Xaló

Tipus de document
:   Anunci

Informació pública de la qualificació de parcel·la de sòl no urbanitzable de protecció agrícola a sòl no urbanitzable dotacional (equipament esportiu). [2002/X7425]
  
El Ple de l'Ajuntament, en la sessió del dia 31 de maig de 2002, adoptà l'acord següent:
  
1. Sotmetre a informació pública el pla especial per al canvi de qualificació de parcel·la, de sòl no urbanitzable de protecció agrícola a no urbanitzable dotacional (equipament esportiu).
  
2. Publicar este acord en el Diari Oficial de la Generalitat Valenciana i en un periòdic de màxima difusió, per tal que durant el termini d'un mes, s'hi puguen formular les al·legacions que s'estimen oportunes.